

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2021.gada 26.augustā **Nr.544**

 (prot.Nr.35, 24.§)

**Par kustamās mantas izsoles rezultātu apstiprināšanu un pirkuma līguma slēgšanu**

Pamatojoties uz Publiskas personas mantas atsavināšanas likuma 34.panta otro daļu, 35.panta pirmo daļu, Daugavpils pilsētas domes 2021.gada 18.jūnija lēmumu Nr.394 “Par kustamās mantas atsavināšanu”, izsoles komisijas 2021.gada 4.augusta izsoles protokolu Nr.12, un sakarā ar to, ka sabiedrība ar ierobežotu atbildību “Lazko”, reģistrācijas numurs 41503075239, juridiskā adrese: 18.novembra iela 319V-1, Daugavpils, turpmāk – Pircējs, izsludinātajā izsolē nosolīja augstāko cenu unieguva tiesības pirkt kustamo mantu, un ir samaksājusi visu nosolīto summu, atklāti balsojot: PAR – 13 (I.Aleksejevs, P.Dzalbe, A.Elksniņš, A.Gržibovskis, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, A.Vasiļjevs), PRET – nav, ATTURAS – nav, **Daugavpils dome nolemj:**

1. Apstiprināt, Daugavpils pilsētas pašvaldības (turpmāk – Pašvaldība) bilancē esošās kustamās mantas: mobilā mājiņa Nr.1 “Herald 28” (inventāra Nr.12320651); mobilā mājiņa Nr.2 “Cosalt Geneva 34” (inventāra Nr.12320652); mobilā mājiņa Nr.3 “Willerby Lyndene 33” (inventāra Nr.12320653); mobilā mājiņa Nr.4 “Concorde 34” (inventāra Nr.12320654); dzīvojamais vagoniņš Nr.5 (inventāra Nr.12320655); dzīvojamais vagoniņš Nr.6 (inventāra Nr.12320656); grillnamiņa komplekts Nr.7 (inventāra Nr.12320657); grillnamiņa komplekts Nr.8 (inventāra Nr.12320658); pārvietojamais kempinga ofiss (inventāra Nr.12320659); būve-noliktava (inventāra Nr.12195283); apkures krāsns (inventāra Nr.216050159) un metāla žoga komplekts (inventāra Nr.12320650), turpmāk – Kustamā manta, 2021.gada 4.augusta izsoles rezultātus un noslēgt ar Pircēju Kustamās mantas pirkuma līgumu par izsolē nosolīto cenu 17487,19 EUR (septiņpadsmit tūkstoši četri simti astoņdesmit septiņi eiro 19 centi) un PVN (21%) 3672,31 EUR (trīs tūkstoši seši simti septiņdesmit divi eiro 31 cents), kopā **21159,50 EUR** (divdesmit viens tūkstotis viens simts piecdesmit deviņi eiro 50 centi).

2. Pašvaldības Centralizētajai grāmatvedībai:

 2.1. pamatojoties uz noslēgto Kustamās mantas pirkuma līgumu, norakstīt no Daugavpils pilsētas pašvaldības bilances Kustamo mantu;

 2.2. kopā ar Pašvaldības Īpašuma pārvaldīšanas departamentu nodot pārdoto Kustamo mantu ar pieņemšanas-nodošanas aktu Pircējam.

Domes priekšsēdētājs *(personiskais paraksts)*  A.Elksniņš